钦定古今图书集成/理学汇编/学行典/第191卷 > 徐初
## 钦定古今图书集成/理学汇编/学行典/第191卷 > 徐初

按《松江府志》：“徐初，字本道，华亭青村人。父信后母谗，
初事之益恭。父暑月病疽，秽流衽席，初身自浣涤，不
解带者经月。父乃悟曰：‘汝乃孝子也’。后母子亨少锺
爱，长不事事，初爱之不衰。至正丙申，浙右警，初纠率
乡子弟数千备寇。或诬其有异心，缚送泖上军。初当
锧厉声曰：‘吾欲反，率斥卤氓蹈海去矣，尚能戴吾头
见将军乎？将军欲有土有民，必归诸正，天下宁有白
首贼也’？”帅壮其言，释之，且荐以官，卒不起。